Tagoj kaj ruinoj

Tagoj kaj ruinoj estas 505-paĝaj kortuŝaj rakontoj de prestiĝa kataluna esperantisto Jaume Grau pri siaj ĉiutagaj travivaĵoj dum ties pli ol 5-jara internigo en francaj koncentrejoj (1939-1945), esperantigita de Miguel Fernández kaj publikigita en Madrido fare de SATeH, kunlabore kun Kataluna Esperanto-Asocio.https://www.nodo50.org/esperanto/Libroservo/TkR.htm

La libro baziĝas sur simila libro en la franca fare de la verkistino Marie Helène Menéndez Ulysses dans la Boue.https://www.amazon.fr/Ulysse-Boue-Journal-Camps-Fran%C3%A7ais-1939-1944/dp/2363910230 Krome, por la esperanta eldono la tradukisto verkis multajn notojn kaj aneksojn por klarigi al la internacia legantaro pri lokaj kaj naciaj okazaĵoj. La esperanta eldono inkludas ankaŭ kvardekon da biografiaj notoj fare de Javier Alcalde, enkondukan teksteton de Eduardo Vivancos, kiu pasigis kun Jaume Grau kelkan tempon en la samaj koncentrejoj, kaj kompletan nom-indekson fare de Pedro Sanz, kiu respondecas ankaŭ de ĉiu detalo de la eldono (bildoj, desegnaĵoj, ktp). Fine, la kovrilpaĝan foto-kompostadon realigis Joan Inglada. 

 Referencoj 

Kategorio:Esperanto-libroj aperintaj en 2017
Kategorio:Francio en la Dua Mondmilito
Kategorio:Hispanio en la Dua Mondmilito
Kategorio:Koncentrejoj en Francio
Kategorio:Memoraĵoj